CELEX: 32010R0276
Language: lt
Date: 2010-03-31 00:00:00
Title: 2010 m. kovo 31 d. Komisijos reglamentas (ES) Nr. 276/2010, iš dalies keičiantis Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH) XVII priedą (dichlormetanas, žibalas, degusis kepsninių skystis ir organoalavo junginiai) (Tekstas svarbus EEE)

1.4.2010   
            
            
               LT
            
            
               Europos Sąjungos oficialusis leidinys
            
            
               L 86/7
            
         KOMISIJOS REGLAMENTAS (ES) Nr. 276/2010
   2010 m. kovo 31 d.
   iš dalies keičiantis Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH) XVII priedą (dichlormetanas, žibalas, degusis kepsninių skystis ir organoalavo junginiai)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantį Europos cheminių medžiagų agentūrą, iš dalies keičiantį Direktyvą 1999/45/EB bei panaikinantį Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (1), ypač į jo 131 straipsnį,
   kadangi:
   
               (1)
            
            
               1976 m. liepos 27 d. Tarybos direktyvos 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo (2) I priede nustatyti tam tikrų pavojingų medžiagų ir preparatų apribojimai. Reglamentu (EB) Nr. 1907/2006 Direktyva 76/769/EEB nuo 2009 m. birželio 1 d. panaikinta ir pakeista. To reglamento XVII priedu pakeičiamas Direktyvos 76/769/EEB I priedas.
            
         
               (2)
            
            
               2009 m. gegužės 6 d. priimtas Europos Parlamento ir Tarybos sprendimas Nr. 455/2009/EB, iš dalies keičiantis Tarybos direktyvos 76/769/EEB nuostatas, susijusias su dichlormetano pardavimo ir naudojimo apribojimais (3).
            
         
               (3)
            
            
               2009 m. gegužės 28 d. priimtas Komisijos sprendimas 2009/424/EB, dėl technikos pažangos, iš dalies keičiantis Tarybos direktyvos 76/769/EEB I priedo nuostatas dėl prekybos žibalu ir degiuoju kepsninių skysčiu ir jų naudojimo apribojimo (4).
            
         
               (4)
            
            
               2009 m. gegužės 28 d. priimtas Komisijos sprendimas 2009/425/EB, iš dalies keičiantis Tarybos direktyvos 76/769/EEB nuostatas dėl organoalavo junginių pardavimo ir naudojimo apribojimų, siekiant suderinti jos I priedą su technikos pažanga (5).
            
         
               (5)
            
            
               Vadovaujantis REACH reglamento 137 straipsnio nuostatomis, kuriomis reglamentuotos pereinamojo laikotarpio priemonės, reikia iš dalies pakeisti Reglamento (EB) Nr. 1907/2006 XVII priedą, įtraukiant sprendimais 455/2009/EB, 2009/424/EB ir 2009/425/EB nustatytus apribojimus.
            
         
               (6)
            
            
               Todėl Reglamentą (EB) Nr. 1907/2006 reikėtų atitinkamai iš dalies pakeisti.
            
         
               (7)
            
            
               Šis reglamentas turėtų įsigalioti skubos tvarka, kad šie apribojimai būtų kuo skubiau įtraukti į Reglamento (EB) Nr. 1907/2006 XVII priedą.
            
         
               (8)
            
            
               Šiame reglamente nustatytos priemonės atitinka pagal Reglamento (EB) Nr. 1907/2006 133 straipsnį įsteigto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1907/2006 XVII priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. kovo 31 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 396, 2006 12 30, p. 1.
   
      (2)  OL L 262, 1976 9 27, p. 201.
   
      (3)  OL L 137, 2009 6 3, p. 3.
   
      (4)  OL L 138, 2009 6 4, p. 8.
   
      (5)  OL L 138, 2009 6 4, p. 11.
   
      PRIEDAS
      Reglamento (EB) Nr. 1907/2006 XVII priede lentelė, kurioje nurodomas medžiagos, medžiagų grupės arba mišinio pavadinimas ir apribojimo sąlygos, pakeičiama taip:
      
                  1.
               
               
                  3 įrašas pakeičiamas taip:
                  
                              
                                          „3.
                                       
                                       
                                          Skystos medžiagos arba mišiniai, kurie pagal Direktyvos 67/548/EEB ir Direktyvos 1999/45/EB apibrėžtis laikomi pavojingais.
                                       
                                    
                           
                              
                                          1.
                                       
                                       
                                          Nenaudojami gaminant:
                                          
                                                      —
                                                   
                                                   
                                                      dekoratyvinius gaminius, kurie skirti apšvietimui arba skirtingų fazių spalvų efektams, pavyzdžiui, dekoratyvines lempas ir pelenines,
                                                   
                                                
                                                      —
                                                   
                                                   
                                                      pokštams ir išdaigoms skirtus daiktus,
                                                   
                                                
                                                      —
                                                   
                                                   
                                                      žaidimus, kuriuose dalyvauja vienas arba daugiau dalyvių, arba kitus gaminius, kurie skirti žaidimui, net jei jie yra dekoratyvinio pobūdžio.
                                                   
                                                
                                    
                                          2.
                                       
                                       
                                          1 dalies reikalavimų neatitinkančių gaminių neleidžiama tiekti rinkai.
                                       
                                    
                                          3.
                                       
                                       
                                          Neleidžiama tiekti rinkai, jeigu juose yra dažančių medžiagų, nebent jų reikia dėl fiskalinių priežasčių, arba kvapiųjų medžiagų, arba abiejų rūšių medžiagų, jeigu:
                                          
                                                      —
                                                   
                                                   
                                                      juos galima naudoti kaip tiekti plačiajai visuomenei skirtų dekoratyvinių žibalinių lempų kurą, ir
                                                   
                                                
                                                      —
                                                   
                                                   
                                                      jie kelia pavojų jų įkvėpus ir yra ženklinami žymeniu R65 arba H304.
                                                   
                                                
                                    
                                          4.
                                       
                                       
                                          Tiekti plačiajai visuomenei skirtų žibalinių dekoratyvinių lempų neleidžiama tiekti rinkai, jeigu jos neatitinka Dekoratyvinių žibalinių lempų Europos standarto (EN 14059), kurį priėmė Europos standartizacijos komitetas (CEN).
                                       
                                    
                                          5.
                                       
                                       
                                          Nepažeisdami kitų Bendrijos nuostatų, susijusių su pavojingų medžiagų ir mišinių klasifikavimu, pakavimu ir ženklinimu, įgyvendinimo prieš tiekdami juos rinkai tiekėjai užtikrina, kad būtų laikomasi šių reikalavimų:
                                          
                                                      a)
                                                   
                                                   
                                                      turintis R65 arba H304 žymenį ir tiekti plačiajai visuomenei skirtas žibalas matomai, įskaitomai ir nenutrinamai ženklinamas šiuo užrašu: „Šio skysčio pripildytas lempas laikykite vaikams nepasiekiamoje vietoje“; o nuo 2010 m. gruodžio 1 d. – „Gurkšnelis žibalo – ar vien tik lempos dagčio čiulpimas – plaučius gali pažeisti taip, kad gali kilti grėsmė gyvybei“;
                                                   
                                                
                                                      b)
                                                   
                                                   
                                                      turintis R65 arba H304 žymenį ir tiekti plačiajai visuomenei skirtas degusis kepsninių skystis nuo 2010 m. gruodžio 1 d. įskaitomai ir nenutrinamai ženklinamas šiuo užrašu: „Gurkšnelis degiojo kepsninių skysčio plaučius gali pažeisti taip, kad gali kilti grėsmė gyvybei“;
                                                   
                                                
                                                      c)
                                                   
                                                   
                                                      turintys R65 arba H304 žymenį ir tiekti plačiajai visuomenei skirti žibalas ir degusis kepsninių skystis nuo 2010 m. gruodžio 1 d. išpilstomi į juodos spalvos nepermatomas talpyklas, kurių talpa ne didesnė kaip 1 litras.
                                                   
                                                
                                    
                                          6.
                                       
                                       
                                          Ne vėliau kaip iki 2014 m. birželio 1 d. Komisija Europos cheminių medžiagų agentūros paprašo, kad laikydamasi šio reglamento 69 straipsnio agentūra parengtų dokumentus, kad, jeigu reikia, būtų uždrausti R65 arba H304 žymeniu paženklinti ir tiekti plačiajai visuomenei skirti degusis kepsninių skystis ir dekoratyvinių lempų kuras.
                                       
                                    
                                          7.
                                       
                                       
                                          Žymeniu R65 arba H304 paženklintus žibalą ir degųjį kepsninių skystį pirmą kartą rinkai tiekiantys fiziniai ir juridiniai asmenys iki 2011 m. gruodžio 1 d., o vėliau – kasmet, atitinkamos valstybės narės kompetentingai institucijai perduoda duomenis apie pakaitalus žymeniu R65 arba H304 paženklintiems žibalui ir degiajam kepsninių skysčiui. Valstybės narės šiuos duomenis pateikia Komisijai.“
                                       
                                    
                        
            
                  2.
               
               
                  20 įrašo antra skiltis papildoma šiomis 4, 5 ir 6 dalimis:
                  
                               
                           
                           
                              
                                          „4.
                                       
                                       
                                          Tripakaičiai organoalavo junginiai
                                          
                                                      a)
                                                   
                                                   
                                                      Tripakaičiai organoalavo junginiai, tokie kaip tributilalavo (TBT) junginiai ir trifenilalavo (TPT) junginiai, nuo 2010 m. liepos 10 d. negali būti naudojami gaminiuose, jei junginių koncentracija gaminiuose ar jų dalyse yra didesnė kaip 0,1 % alavo masės.
                                                   
                                                
                                                      b)
                                                   
                                                   
                                                      Gaminiai, neatitinkantys a punkto, nuo 2010 m. liepos 1 d. netiekiami rinkai, išskyrus gaminius, kurie Bendrijoje buvo naudojami iki minėtos dienos.
                                                   
                                                
                                    
                                          5.
                                       
                                       
                                          Dibutilalavo (DBT) junginiai
                                          
                                                      a)
                                                   
                                                   
                                                      Dibutilalavo (DBT) junginiai nuo 2012 m. sausio 1 d. nenaudojami tiekti plačiajai visuomenei skirtuose mišiniuose ir gaminiuose, jei jų koncentracija mišinyje ar gaminyje arba jų dalyje yra didesnė kaip 0,1 % alavo masės.
                                                   
                                                
                                                      b)
                                                   
                                                   
                                                      Gaminiai ir mišiniai, neatitinkantys a punkto, nuo 2012 m. sausio 1 d. netiekiami rinkai, išskyrus gaminius, kurie Bendrijoje buvo naudojami iki minėtos dienos.
                                                   
                                                
                                                      c)
                                                   
                                                   
                                                      Taikant išimtį, a ir b punktai netaikomi iki 2015 m. sausio 1 d. šiems tiekti plačiajai visuomenei skirtiems gaminiams ir mišiniams:
                                                      
                                                                  —
                                                               
                                                               
                                                                  vienkomponenčiams ir dvikomponenčiams kambario temperatūros vulkanizacijos sandarikliams (RTV-1 ir RTV-2 sandarikliams) ir klijams,
                                                               
                                                            
                                                                  —
                                                               
                                                               
                                                                  dažams ir gruntams, kurių sudėtyje yra DBT junginių, kurie naudojami ant gaminių veikia kaip katalizatoriai,
                                                               
                                                            
                                                                  —
                                                               
                                                               
                                                                  atskirai arba iš kieto PVC koekstruzijos būdu pagamintiems minkštiems polivinilchlorido (PVC) profiliuočiams,
                                                               
                                                            
                                                                  —
                                                               
                                                               
                                                                  lauke naudoti skirtoms medžiagoms, padengtoms PVC, kurio sudėtyje yra DBT junginių, kurie veikia kaip stabilizatoriai,
                                                               
                                                            
                                                                  —
                                                               
                                                               
                                                                  lauko lietvamzdžiams, nutekamiesiems vamzdžiams ir jų jungiamosioms detalėms, taip pat stogų ir fasadų dengiamosioms medžiagoms.
                                                               
                                                            
                                                
                                                      d)
                                                   
                                                   
                                                      Taikant išimtį, a ir b punktai netaikomi medžiagoms ir gaminiams, reglamentuojamiems Reglamentu (EB) Nr. 1935/2004.
                                                   
                                                
                                    
                                          6.
                                       
                                       
                                          Dioktilalavo (DOT) junginiai
                                          
                                                      a)
                                                   
                                                   
                                                      Dioktilalavo (DOT) junginiai nuo 2012 m. sausio 1 d. nenaudojami šiuose tiekti plačiajai visuomenei ar jai naudoti skirtuose gaminiuose, jei jų koncentracija gaminyje arba jo dalyje yra didesnė kaip 0,1 % alavo masės:
                                                      
                                                                  —
                                                               
                                                               
                                                                  tekstilės gaminiuose, skirtuose liestis su oda,
                                                               
                                                            
                                                                  —
                                                               
                                                               
                                                                  pirštinėse,
                                                               
                                                            
                                                                  —
                                                               
                                                               
                                                                  avalynėje ar avalynės dalyse, skirtose liestis su oda,
                                                               
                                                            
                                                                  —
                                                               
                                                               
                                                                  sienų ir grindų dangoje,
                                                               
                                                            
                                                                  —
                                                               
                                                               
                                                                  vaikų priežiūros gaminiuose,
                                                               
                                                            
                                                                  —
                                                               
                                                               
                                                                  moterų higienos produktuose,
                                                               
                                                            
                                                                  —
                                                               
                                                               
                                                                  sauskelnėse,
                                                               
                                                            
                                                                  —
                                                               
                                                               
                                                                  dvikomponenčiame kambario temperatūros vulkanizacijos formavimo reikmenų rinkinyje (RTV-2 formavimo reikmenų rinkinyje).
                                                               
                                                            
                                                
                                                      b)
                                                   
                                                   
                                                      Gaminiai, neatitinkantys a punkto, nuo 2010 m. liepos 1 d. netiekiami rinkai, išskyrus gaminius, kurie Bendrijoje buvo naudojami iki minėtos dienos.“
                                                   
                                                
                                    
                        
            
                  3.
               
               
                  Įterpiamas toks 59 įrašas:
                  
                              
                                          „59.
                                       
                                       
                                          Dichlormetanas
                                          CAS Nr. 75–09–2
                                          EB Nr. 200–838–9
                                       
                                    
                           
                              
                                          1.
                                       
                                       
                                          Dažų nuėmikliai, kurių sudėtyje yra dichlormetano, kurio koncentracija yra 0,1 % masės ar didesnė:
                                          
                                                      a)
                                                   
                                                   
                                                      po 2010 m. gruodžio 6 d. pirmą kartą netiekiami rinkai siekiant juos tiekti plačiajai visuomenei arba specialistams;
                                                   
                                                
                                                      b)
                                                   
                                                   
                                                      po 2011 m. gruodžio 6 d. netiekiami rinkai siekiant juos tiekti plačiajai visuomenei arba specialistams;
                                                   
                                                
                                                      c)
                                                   
                                                   
                                                      po 2012 m. gruodžio 6 d. nenaudojami specialistų.
                                                      Šiame įraše:
                                                      
                                                                  i)
                                                               
                                                               
                                                                  specialistas – tai fizinis ar juridinis asmuo, įskaitant darbuotojus ir savarankiškai dirbančius asmenis, kurie vykdydami savo profesinę veiklą dirba su dažų nuėmikliais už pramonės objekto ribų;
                                                               
                                                            
                                                                  ii)
                                                               
                                                               
                                                                  pramonės objektas – tai infrastruktūra, naudojama vykdant dažų nuėmimo veiklą.
                                                               
                                                            
                                                
                                    
                                          2.
                                       
                                       
                                          Nukrypdamos nuo 1 dalies, valstybės narės gali savo teritorijose tam tikrą veiklą vykdantiems specialiai apmokytiems specialistams leisti naudoti dažų nuėmiklius, kurių sudėtyje yra dichlormetano, ir gali leisti tiekti rinkai tokius dažų nuėmiklius siekiant juos tiekti šiems specialistams.
                                          Valstybės narės, naudodamosi šia nukrypti leidžiančia nuostata parengia tinkamas nuostatas, kurių tikslas – apsaugoti specialistų, naudojančių dažų nuėmiklius, kurių sudėtyje yra dichlormetano, sveikatą ir užtikrinti jų saugą, ir apie šias nuostatas informuoja Komisiją.
                                          Į šias nuostatas įtraukiamas reikalavimas, kad specialistas turėtų valstybės narės, kurioje vykdo veiklą, pripažįstamą sertifikatą arba pateiktų kitų šiam tikslui reikalingų dokumentinių įrodymų, arba būtų kitaip patvirtintas tos valstybės narės, siekiant įrodyti, kad specialistas tinkamai apmokytas ir kompetentingas saugiai naudoti dažų nuėmiklius, kurių sudėtyje yra dichlormetano.
                                          Komisija parengia valstybių narių, kurios pasinaudojo šios dalies nukrypti leidžiančia nuostata, sąrašą ir jį viešai paskelbia internete.
                                       
                                    
                                          3.
                                       
                                       
                                          Specialistas, kuriam taikoma 2 dalyje nurodyta nukrypti leidžianti nuostata, vykdo veiklą tik tose valstybėse narėse, kurios pasinaudojo šia nukrypti leidžiančia nuostata. 2 dalyje nurodytas mokymas turi būtinai apimti šiuos aspektus:
                                          
                                                      a)
                                                   
                                                   
                                                      informavimą apie pavojų sveikatai, pavojaus sveikatai vertinimą ir valdymą, įskaitant informaciją apie esamus pakaitalus ar procesus, kurie, laikantis jų naudojimo sąlygų, mažiau kenkia darbuotojų sveikatai ir saugai;
                                                   
                                                
                                                      b)
                                                   
                                                   
                                                      tinkamo vėdinimo užtikrinimą;
                                                   
                                                
                                                      c)
                                                   
                                                   
                                                      atitinkamų asmens apsaugos priemonių, kurios atitinka Direktyvą 89/686/EEB, naudojimą.
                                                   
                                                Pageidautina, kad darbdaviai ir savarankiškai dirbantys asmenys pakeistų dichlormetaną chemine medžiaga ar procesu, kuris, laikantis jo naudojimo sąlygų, nekelia pavojaus arba kelia mažesnį pavojų darbuotojų sveikatai ir saugai.
                                          Specialistas visas tinkamas saugos priemones taiko praktikoje, taip pat naudoja asmens apsaugos priemones.
                                       
                                    
                                          4.
                                       
                                       
                                          Nepažeidžiant kitų darbuotojų apsaugą reglamentuojančių Bendrijos teisės aktų, dažų nuėmikliai, kurių sudėtyje yra dichlormetano, kurio koncentracija yra 0,1 % masės ar didesnė, gali būti naudojami pramonės objektuose, tik jeigu įvykdytos šios būtiniausios sąlygos:
                                          
                                                      a)
                                                   
                                                   
                                                      visose patalpose, kuriose atliekami apdorojimo darbai, ypač apdorojimo šlapiuoju būdu ir gaminių, nuo kurių pašalinti dažai, džiovinimo darbai, įrengta veiksminga vėdinimo sistema: vietinė ištraukiamoji ventiliacija prie dažų nuėmiklių talpyklų, kurią tose patalpose papildo dirbtinė ventiliacija, siekiant sumažinti poveikį ir, jei techniškai įmanoma, laikytis atitinkamų profesinio poveikio ribinių verčių;
                                                   
                                                
                                                      b)
                                                   
                                                   
                                                      parengtos priemonės, skirtos garavimui iš dažų nuėmiklių talpyklų sumažinti: dažų nuėmiklių talpyklų dangčiai, išskyrus pildant ir tuštinant talpyklas; tinkama dažų nuėmiklių talpyklų pildymo ir tuštinimo tvarka; ir plovimo talpyklos su vandeniu ar sūrymu, skirtos tirpiklių pertekliui, susidariusiam po tuštinimo, nuvalyti;
                                                   
                                                
                                                      c)
                                                   
                                                   
                                                      parengtos priemonės, skirtos saugiai naudoti dichlormetaną dažų nuėmiklių talpyklose: siurbliai ir vamzdynai, kuriais dažų nuėmiklis perduodamas į talpyklas ir iš jų; ir tinkama saugaus talpyklų valymo ir nuosėdų nuvalymo tvarka;
                                                   
                                                
                                                      d)
                                                   
                                                   
                                                      naudojamos asmens apsaugos priemonės, kurios atitinka Direktyvą 89/686/EEB: tinkamos apsauginės pirštinės, apsauginiai akiniai bei apsauginė apranga; ir tinkamos kvėpavimo takų apsaugos priemonės, kai atitinkamų profesinio poveikio ribinių verčių laikymosi negalima pasiekti kitu būdu;
                                                   
                                                
                                                      e)
                                                   
                                                   
                                                      tokias priemones naudojantiems darbuotojams teikiama tinkama informacija, nurodymai ir mokymas.
                                                   
                                                
                                    
                                          5.
                                       
                                       
                                          Nepažeidžiant kitų Bendrijos nuostatų dėl medžiagų ir mišinių klasifikavimo, ženklinimo ir pakavimo, dažų nuėmikliai, kurių sudėtyje yra dichlormetano, kurio koncentracija yra 0,1 % masės ar didesnė, iki 2011 m. gruodžio 6 d. matomai, įskaitomai ir nenutrinamai ženklinami šiuo užrašu:
                                          „Leidžiama naudoti tik pramonės tikslais ir tam tikrose ES valstybėse narėse patvirtintiems specialistams. Patikrinti, kur leidžiama naudoti.“.“